Il-każ kien seħħ l-għada tal-Milied waqt li r-raġel kien qed iwaħħal sistema tal-arja kkundizzjonata Tilef ħajtu r-raġel ta’ 45 sena li waqa’ madwar ħames filati minn fuq sellum fil-power station ta’ Delimara. Ir-raġel kien qed iwaħħal sistema tal-arja kkundizzjonata f’parti mill-bini tal-impjant meta waqa’ għal isfel. Il-każ kien seħħ l-għada tal-Milied waranofsinhar Huwa kien ingħata l-ewwel għajnuna mill-Protezzjoni Ċivili iżda ssejħet minnufih għajnuna medika minħabba l-fatt li r-raġel ma bedix jieħu nifs kawża tal-ġrieħi li ġarrab f’rasu. Dwar dan il-każ kienet infetħet inkesta maġisterjali.